C 77/2
SL
Uradni list Evropske unije
1.3.2023
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10796 – GOOGLE / PHOTOMATH) (Besedilo velja za EGP)
(2023/C 77/02)
1.
Komisija je 21. februarja 2023 prejela priglasitev predlagane koncentracije v skladu s členom 4 in po predložitvi v skladu s členom 4(5) Uredbe Sveta (ES) št.
139/2004 (1).
Ta priglasitev zadeva naslednji podjetji: — Google LLC („Google“, ZDA), ki ga obvladuje podjetje Alphabet Inc. (ZDA), — Photomath, Inc. („Photomath“, ZDA).
Podjetje Google pridobi v smislu člena 3(1)(b) uredbe o združitvah nadzor nad celotnim podjetjem Photomath.
Koncentracija se izvede z nakupom delnic.
2.
Poslovne dejavnosti zadevnih podjetij so:
— podjetje Google je dejavno na številnih področjih izdelkov, vključno z oglaševalsko tehnologijo, internetnim iskanjem, računalništvom v oblaku, programsko in strojno opremo.
Google poleg drugih izdelkov in storitev nudi tudi nekatere izobraževalne izdelke, vključno z aplikacijami, programi in orodji za digitalno pismenost, in sicer za različne predmete, vključno z nekaterimi področji matematike, — podjetje Photomath nudi brezplačno in plačljivo različico aplikacije za pomoč pri domačih nalogah, ki prek kamere pametnega telefona optično prebere in prepozna simbolne matematične probleme (algebra, infinitezimalni račun, grafi itd.) ter na podlagi lastnih lastniških zmogljivosti uporabnikom zagotavlja postopne rešitve.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.10796 – GOOGLE / PHOTOMATH (1) UL L 24, 29.1.2004, str.
1 (uredba o združitvah).